ming030890/wiki-yue-high-quality huggingface dataset:
臺灣台語羅馬字拼音方案

臺灣台語羅馬字拼音方案，以前叫做臺灣閩南語羅馬字拼音方案，簡稱臺羅，係一個閩南語嘅羅馬化系統，亦係白話字之外最常用嘅閩南語羅馬字，受臺灣教育部首選。

應用
由於閩南語同其他漢語族語言一樣用唔標記發音嘅語素文字書寫，所以羅馬化喺字典中標明發音非常有用，《教育部臺灣閩南語常用詞辭典》就係其中一個用臺羅嘅字典。臺羅亦都可以用嚟打字，PhahTaigi、TaigIME同Lohankha就係最常用嘅臺羅輸入法程式嘅例子。
由於閩南語嘅漢字並唔太完善，所以亦有啲人直接用臺羅或白話字嚟書寫，閩南語維基百科就係其中之一。

字母表
喺26個基本拉丁字母中，臺羅用嘅字母有16個：A、B、E、G、H、I、J、K、L、M、N、O、P、S、T同U，包括二合字母Kh、Ng、Nn、Oo、Ph、Th同Ts同三合字母Tsh。
*由於nn淨係可以韻尾度用，所以全大階之外唔會寫成大階。

聲調
臺羅嘅聲調符號同白話字嘅一樣。圖中由左至右為第2、3、5、7、8聲。
閩南語傳統上有八個聲調，由第1至8聲分陰平、陰上、陰去、陰入、陽平、陽上、陽去同陽入，但係優勢腔冇陽上音。臺羅比白話字更加多咗第0同第9聲，第0聲為輕聲，而第9聲淨係喺合音、三連音頭個字同外語借字先會出現。

處處聞啼鳥。

佇尊嚴佮權利上一概平等。

而且應該以兄弟關係的精神來互相對待。
臺灣啤酒

臺灣啤酒（粵拼：toi4 waan1 be1 zau2），簡稱臺啤，係臺灣菸酒股份有限公司（之前叫做臺灣省菸酒公賣局）所發售嘅啤酒品牌，係臺灣最受歡迎嘅啤酒品牌之一。
最早喺臺灣日治時期，1920年，臺北嘅高砂麥酒株式會社首釀臺啤。第二次世界大戰結束之後，嗰陣啱啱成立嘅「臺灣省菸酒公賣局」接收咗，並改名叫做「臺北第二酒廠」，之後喺1975年又改咗名，叫「建國啤酒廠」。
有人推介飲臺啤最好嘅方式係冰過後配上臺灣小食，臺啤獨特嘅風味係釀造過程中加埋嘅蓬萊米嚟嘅。[未記出處或冇根據]
臺啤贏過一啲國際獎項，包括1977年「International Monde Selection」以及2002年「Brewing Industry International Awards」。
雖然積極於外銷，但係除咗喺臺灣同埋海外臺灣人社群之外，唔多見臺啤嘅蹤跡。[未記出處或冇根據]
為咗宣傳，臺灣菸酒股份有限公司亦都將旗下嘅籃球隊叫做臺灣啤酒隊，原名公賣金龍隊。
臺灣劇集

臺灣劇集，係指由臺灣拍攝同埋製作嘅電視劇集、網絡劇集。
臺灣問題

臺灣問題（粵拼：toi4 waan1 man6 tai4）係臺灣地區嘅政治地位同埋主權嘅問題，而家主要有3種立場：屬於中華人民共和國、屬於中華民國，同埋臺灣獨立支持者所講嘅「地位未定」。
臺灣南島語言

臺灣南島語言，或者叫臺灣原住民語言，泛指臺灣原住民用嘅語言，語言分類學上包含南島語系多種語言。中華民國官方將呢啲語言，連同蘭嶼達悟族用、被歸類菲律賓語族嘅達悟話，統稱臺灣原住民族諸語，納入其中一種「國家語言」。
臺灣原住民

臺灣原住民係世代住喺臺灣嘅原住民，被歸類做南島民族嘅一個分支，而家大概有55萬，可以再細分做好多唔同族群。而家臺灣原住民嘅事務係由中華民國原住民族委員會管。
臺灣史

臺灣史即係臺灣嘅歷史，以有文獻記載計大約有4百幾年歷史咁耐，但以考古計就發現重耐之前臺灣就有人住，考古學家話喺臺南縣左鎮鄉（宜家嘅臺南市左鎮區）發現嘅人類化石至少都有成3萬年，估計啲人係喺歐亞大陸搬去臺灣，屬於舊石器時代人。
喺中國文獻入面，懷疑可能係講臺灣嘅有《尚書》禹貢篇入面叫「島夷」、喺《列子》湯問篇入面叫「岱員」、《史記》秦始皇本紀叫「灜洲」。而喺《後漢書》東夷篇入面嘅「東鯷」、《三國志》吳志孫權傳、沈螢《臨海水土志》嘅「夷洲」、《隋書》流求傳嘅「流求」、《宋史》流求傳嘅「燮求」、趙汝适《諸蓄志》嘅「流求國」同「毗舍耶國」、《元史》外夷篇嘅「瑠求」，呢啲都係講臺灣。
而喺明代，嗰陣鍾意用地名代表晒成個島，根據張燮嘅《東西洋考》講，曾經叫過嘅稱呼有：雞籠（基隆）、淡水、北港、東蓄、打狗、大員。而喺明代嗰陣，將成個琉球群島叫做「大琉球」，而臺灣就叫做「小琉球」。
到1624年荷蘭人去到臺灣之後，將安平港叫做「臺窩灣」，呢個本來係嗰度一個原居民部落嘅名，而明代啲人聽到呢個名之後，就演變成好多個名好似大員、臺員、大冤、大灣，最後變成「臺灣」。
臺灣本島各段歷史時期示意圖（1624年起）左起：荷西、明鄭、清治、日治、中華民國（至今）等時期，框入面個數字係大約嘅統治時間（年）。

早期臺灣
内文：臺灣史前時期同臺灣原住民
1642年之前嘅臺灣本來同澎湖係分開，各自有自己嘅歷史。而臺灣係以原住民做主體嘅一個部落社會，以平地嘅平埔族同山地嘅高山族兩個部落為主，兩個族入面又有分開唔同嘅細族。
而澎湖喺1360年之前嘅嘢多數都係神話傳說，唔知真定假，到1360年嗰陣做咗元朝一個行政區，明朝同清朝嘅政府都有派兵駐守，所以澎湖舊時嘅嘢多數都唔計入臺灣歷史入面。

荷西時期
内文：臺灣荷西時期
荷蘭人喺1604年佔領咗澎湖，後來明朝政府兩度派兵要趕走荷蘭人，打咗好耐最後喺1642年荷蘭人轉攻南部臺灣，最後佔領咗大員，成功建立統治機構，而澎湖就畀返明朝政府。
荷蘭人佔領咗大員之後，喺嗰度起城堡，叫「奧蘭稔」（Orange），1627年改名叫「熱蘭遮城」（Zeelandia）。除咗城堡，又起街道。同時荷蘭人一路擴張佔領範圍，嗰陣嘅臺灣北部一早俾西班牙人佔領咗，1626年荷蘭人打到去北部，將西班牙人打走晒，同時又討伐嗰度啲原住民，最後成個臺灣俾荷蘭人控制晒。
喺荷蘭人同西班牙人統治嗰陣，喺臺灣起咗好多教堂同基督教學校，好多傳教士去咗台灣傳教，令臺灣原住民生活起咗好大變化，佢哋開始唔再過部落社會生活，而且好多都信咗基督教。

鄭氏時期
内文：臺灣鄭氏時期
鄭成功反清復明失敗，改為東征台灣，等有個基地可以長期同清朝對抗。喺1661年4月鄭成功帶兵由金門料羅灣開始，先入澎湖，再入臺灣同荷蘭人打咗十個月，荷蘭人最終喺1662年2月1號簽約投降。
鄭成功入咗臺灣之後，建立咗台灣第一個漢人政權。鄭成功死咗之後，佢個仔鄭經繼位，大力發展經濟。鄭經喺1681年病死嗰陣，本來立佢個仔鄭克臧繼位，但馮錫範發動政變，另立鄭克塽做王。清政府收到風，知道入面亂，喺1683年7月派施琅帶軍攻臺，臺灣同滿清一路打，打到9月台灣終於唔夠打，鄭克塽向清朝投降，臺灣納入清朝版圖，結束咗鄭氏三代廿三年統治。

清領時期
内文：臺灣清領時期
《臺南地圖》作者不詳／十八世紀
康熙二十二年（1683年）滿清政府派福建水師提督施琅帶軍攻台，結束咗鄭氏三代廿三年統治，之後第二年清朝廷喺台灣設臺灣府，隸屬福建省。
滿清政府統治臺灣一直到清光緒二十一年（1895年），由於喺甲午戰爭輸咗，滿清政府被逼將台灣割讓畀日本，結束咗滿清朝廷喺臺灣二百一十三年統治。

日治時期
内文：臺灣日治時期
1895年（清光緒二十一年、日明治二十八年），日本根據馬關條約，收咗臺灣，喺6月17號舉行「臺灣始政典禮」，正式開始統治臺灣。呢個時期嘅臺灣，包括臺灣島同澎湖群島。
日本一路統治臺灣到1945年，由於第二次世界大戰結束，日本無條件投降，結束咗日本喺臺灣五十一年統治。

戰後時期
内文：臺灣戰後時期
維基文庫有原文：
戒嚴法
1945年第二次世界大戰結束，中華民國接管臺灣。之後重成立咗「臺灣調查委員會」負責統籌接收臺灣嘅嘢，宣佈臺灣成為中華民國一個行省，又喺臺灣省設八縣九省轄市，成立行政長官公署，委任陳儀做臺灣省行政長官。
1947年2月爆發二二八事件，結果國民黨政府將行政長官公署改組做臺灣省政府。
1948年國共內戰激化，國民黨喺大陸唔夠共產黨打，最後中華民國由南京迫遷到去廣州，再去到重慶、成都，最後喺1949年去到臺灣。臺灣由原本中華民國一個省，變成中華民國首都同政權管轄範圍。中華民國走咗之後，共產黨就喺大陸另行成立「中華人民共和國」政府。
呢個時候嘅臺灣，係包括臺灣島本身、澎湖群島、金門、馬祖，即係簡稱「台澎金馬」。
中華民國迫遷去臺灣之後，國民黨政府將政府總部定喺臺北，作為反共復國基地，但軍力唔夠共產黨打，不過由於1950年韓戰爆發，美國總統杜魯門派艦隊守住台灣海峽，隔住咗大陸對台灣攻擊。
由於美軍艦隊隔咗一隔，加上中美關係改善，周恩來喺1972年簽定咗上海公報之後，確定美國對一個中國立場，之後發表《告臺灣同胞書》，提出「和平統一祖國」方案同「三通」主張，暫時放棄武力解放台灣。兩岸關係開始無咁緊張。而中華民國同中華人民共和國大家都唔隸屬對方，各自有自己主權。
金門心戰標語「三民主義統一中國」，1986年8月由司令趙萬富上將下令烈嶼師長龔力少將去起，翌年同因三七事件去職。
維基文庫有原文：
懲治判亂罪犯條例
不過國民黨政府重成日都諗住反共復國，又成日驚共產黨嘅人滲入臺灣做統戰，於是臺灣立法院通過「懲治判亂罪犯條例」，又實施戒嚴，人民無論言論、集會、結社都受到限制，好多人俾國民黨政府當中共嘅人拉咗去坐監，有啲重判咗死刑，其中有好多都係判錯嘅冤案同假案。
由於政府對人民迫得太緊，民間開始有好多政治社會運動發起，特別針對人權保障、反對戒嚴、要求司法獨立、同埋民意代表要由選舉產生。
臺灣喺呢啲社會運動之下，開始有反對黨出現，民間一連串反威權統治、爭取民主、自由運動，最後爆發美麗島事件「黨外」民主運動。
美麗島事件之後，國民黨政府唔可以唔改變，開始民主化、本土化、鬆弛化，放棄反共復國同三民主義統一中國嘅諗法，維持同大陸統治權分開，各自唔隸屬對方，各自有自己主權嘅狀況。
而大陸嗰陣時開始由鄧小平話事，佢提倡改革開放，認為大陸發展經濟先最重要，對於台灣，亦放棄對臺用武，認為只要喺一個中國原則入面，你唔搞我，我唔搞你，維持現狀唔變咁就無問題，又提出以「一國兩制」作為解決台灣問題基本模式。兩岸政府亦逐啲逐啲咁開放邊境，兩岸人民開始喺文化、學術同經濟上交流，兩岸關開始唔再咁敵對。
1986年民進黨成立，1987年政府開放黨禁。1988年蔣經國死咗之後，由李登輝繼任。李登輝推行民主化同本土化路線，1996年舉行咗第一次全民直選正副總統。
組合數學

組合數學係數學一門分支，範疇包括組合計數、圖論、代數結構、數理邏輯等等。

基本概念
排列，指唔同嘅順序當做唔同嘅情況。
組合，指唔同嘅順序當做一樣嘅情況。

計法
重複排列，。
全排列，。
部分排列，。
選取，。
重複選取，。
弱排列
組合化學

組合化學（英文：combinatorial chemistry）係化學嘅一門，研究化學合成嘅過程當中點樣盡可能齋靠一個過程就產出好多（可能數以千計）唔同類嘅化合物。
組合子邏輯

組合子邏輯（combinatory logic）係 Moses Schönfinkel 同哈斯凱爾·加里介入嘅一種符號系統，用嚟消除數理邏輯當中對變量嘅需要。
組合屋

組合屋係種起屋嘅方式，首先整定一啲建築組件（包括樑、柱、牆），再將呢啲預製組件好似砌積木噉拼返埋一齊。呢種方法可以好快就起好樓。
終身學習

終身學習（英文：lifelong learning）係指一個人一世人都喺度因為喜好或者專業嘅原因而進行學習。
終身監禁

終身監禁，又叫無期徒刑，係一種對罪犯嘅刑罰。被判終身監禁嘅罪犯要喺監獄過埋下半世直到死，又或者係得到假釋為止。
喺冇死刑嘅地方，終身監禁係對罪犯嘅最高刑罰。
終端用家

終端用家（英文：end user）係指最後要用一件產品嘅用家，相對於負責做維修同技術支援嘅人員。
組合博弈論

組合博弈論（英文：combinatorial game theory，CGT）係博弈論嘅一門，研究有完全資訊之下嘅序貫博弈。
華登海

華登海（Wadden Sea）係大西洋嘅海，喺丹麥、德國同荷蘭沿岸。因為佢嘅生物多樣性，被聯合國教科文組織列入世界自然遺產。
華盛玩具

華盛玩具有限公司（英文：Wah Shing Toys Co., Ltd，港交所前編號：413）係香港玩具製造商，主要生產、設計同銷售玩具產品，1976年創立，1987年5月25號開始招股上市，有20倍認購，6月16號掛牌，以1.3緡收市，升30%，當日市值3.224億。上市前越秀集團入股50%成為主要股東，後來賣盤畀南華集團。後來南華集團改組，由南華工業（中文：南華工業）取代上市地位（南華工業喺2007年8月改名做南華中國；再喺2015年7月改名做南華集團控股）。1996年喺星加坡分拆上市，至2006年私有化，上市10年。
華盛頓伊榮

華盛頓伊榮（Washington Irving，1783年4月3號—1859年11月28號）係美國作家，出名著作包括《李伯大夢》同《沉睡谷傳奇》，被譽為「美國文學之父」。
華盛頓哥倫比亞特區

華盛頓哥倫比亞特區（英文：Washington, D.C.，全名係Washington, District of Columbia）係美利堅合眾國嘅首都兼聯邦區域。個名嘅兩部分反映佢嘅雙重身份，華盛頓市（Washington）係首都名，而哥倫比亞特區（District of Columbia）就係聯邦直接管轄嘅區域。[未記出處或冇根據]華裔美國人通常叫佢做華府或者美京。
哥倫比亞特區嘅土地來自馬利蘭州同維珍尼亞州。哥倫比亞特區建立嘅時候，波多馬克河北岸包括佐治城（Georgetown, D.C.），華盛頓市（Washington City, D.C.）同埋華盛頓縣（Washington County, D.C.）。1878年，三地合併成「華盛頓」，哥倫比亞特區同埋華盛頓市成為具有雙重政治意義，由同一個政府機構管理嘅同一塊土地。佢嘅英文名入面嘅逗號表明佢嘅雙重含義。[未記出處或冇根據]哥倫比亞特區建立嘅時候波多馬克河南岸包括亞歷山大縣，寫做亞歷山德里亞縣（Alexandria County, D.C.），但係當地居民一路都反對脫離維珍尼亞，喺當地居民多次請願之後，美國國會喺1846年7月9日通過法案並經過維珍尼亞人民大會批准將波多馬克河南岸嘅土地喺1847年交返畀維珍尼亞。
按《美國憲法》第一章，華盛頓哥倫比亞特區嘅最高權威機構係美國國會，透過華盛頓市政府去管理，所以國會有權推翻地方法律。但係華盛頓市民喺眾議院有一個冇表決權嘅代表，喺參議院冇代表。
「哥倫比亞」係美國舊時個名，而家已經好少用。「District of Columbia」嘅含義係「美國區」。中文翻譯入面通常加個「特」字上去顯示佢嘅特殊地位。
除咗美國聯邦政府機關之外，華盛頓哥倫比亞特區亦係好多國際組織總部嘅所在地，例如世界銀行、國際貨幣基金同埋美洲國家組織。

都市設計
華盛頓D.C.分成四個區域。
華盛頓D.C.係一個計劃城市，華盛頓市嘅設計有好大程度係由皮埃爾·查爾斯·朗方嘅功勞。朗方係法國出世嘅建築師、技師同城市設計師，最初佢係以軍隊技師身份同拉法葉一齊嚟到美國殖民地。1791年，朗方以巴洛克風格為基礎，設計咗華盛頓市嘅基本規劃。佢設計嘅規劃係由環形交叉路口向外發散開去嘅寬闊街道，重視開放空間同景觀嘅營造。不過，去到20世紀初，朗方嘅設計理念中嘅開放公園同壯觀嘅國家紀念建築，因為貧民窟同亂咁發展嘅建築物而受到破壞，當中包括國家廣場入面嘅火車站。1900年，聯邦議會設立咗一個由參議員詹姆斯·麥克米蘭帶領嘅兩院聯合委員會，專責美化華盛頓D.C.嘅核心地區。呢個計劃後來被稱為麥克米蘭計劃，1901年完成，計劃內容包括整修國會山莊周圍嘅地區同國家廣場嘅景觀、建造新嘅聯邦建築物同紀念碑、清拆貧民窟，仲有興建貫穿全市嘅新公園系統。被委任嘅建築師認為，佢哋嘅任務唔係改動原本嘅設計，而係完成朗方原本意圖中嘅偉大藍圖。
夜晚嘅林肯紀念堂、華盛頓紀念塔同國會大廈
1899年，12層高嘅開羅公寓大廈建成之後，聯邦議會通過咗限制建築物高度嘅法律（《建築物高度法》），規定建築物唔可以高過國會山莊。呢條法律喺1910年被修改，要求建築物嘅高度唔可以超過所面對街道嘅闊度加多20呎（6.1米）。而家，華盛頓D.C.嘅建築物群形態係低矮而廣闊，呢個亦係托馬斯·傑佛遜希望將華盛頓D.C.打造成「低層而實用」嘅建築物同「光亮通風」街道嘅「美國巴黎」嘅理念。因此，華盛頓紀念塔至今仍然係華盛頓D.C.最高嘅建築物。然而，華盛頓D.C.嘅高度限制受到批評，有人認為呢個係導致城市入面廉價住房供應不足同城市擴展現象引起交通問題嘅主要原因。為咗避開華盛頓D.C.嘅高度限制，喺波托馬克河對岸嘅維珍尼亞州羅斯林建咗好多高層建築物。

街道
華盛頓D.C.被不平均咁分成四個區（quadrant），包括西北區（Northwest）、東北區（Northeast）、東南區（Southeast）同西南區（Southwest）。呢四個區嘅邊界係由國會山莊向外輻射。所有街道名都有區名嘅縮寫（例如NW等），以顯示街道嘅位置。大部分市區嘅街道係棋盤式布局，東西走向嘅街道以字母命名（例如C Street SW），南北走向嘅街道以數字命名（例如4th Street NW）。由環形交叉路口向外發散嘅街道多數以州名命名，所有50個州嘅名字都包含喺當中。華盛頓D.C.某啲街道尤其值得注意，例如賓夕法尼亞大道連接住白宮同國會山莊，而K街則係好多遊說集團嘅辦公地點。華盛頓D.C.有172個國家嘅大使館，其中57間大使館位於麻省大道（Massachusetts Avenue）一帶。呢條街雖然唔係正式名，但人哋都叫佢大使館路（Embassy Row）。

建築
2007年，白宮喺美國建築師協會（AIA）選出嘅「美國建築傑作」排名第2。
華盛頓D.C.嘅建築款式好多樣化。2007年，美國建築師協會選出嘅「美國建築傑作」排名中，頭10名建築物有6間喺華盛頓D.C.，分別係白宮、華盛頓大教堂、湯瑪斯·傑佛遜紀念堂、聯邦議會大樓、林肯紀念堂同埋越南戰爭紀念碑。呢六間建築都係新古典主義、喬治王朝風格、哥德式同現代建築風格嘅代表作，華盛頓D.C.嘅其他主要建築都係用呢啲風格嚟設計嘅。仲有啲例外，例如用第二帝政風格嘅艾森豪威爾行政辦公大樓（以前叫行政大樓）同美國國會圖書館。
喺華盛頓D.C.嘅市中心以外，建築風格更加多變。「舊城區」（由藍方設計嘅區域）嘅歷史建築主要係安妮女王風格、法國城堡風格、理查森羅馬式、新喬治王朝風格、美術學院風格，同埋各種維多利亞時代風格。喺舊城區入面，19世紀建嘅排屋（Rowhouses）尤其顯眼，多數係聯邦風格或者晚期維多利亞風格。由於喬治城係早過華盛頓市建立，所以呢度有華盛頓D.C.最古老嘅建築物。喬治城嘅老石屋（Old Stone House）係1765年建成，係市內最古老嘅遺址。不過，呢度大部分嘅房子都係1870年代先建嘅，反映當時晚期維多利亞時代嘅風格。1789年成立嘅喬治城大學同周圍嘅建築風格又唔同，佢哋係用羅馬式同哥德復興建築融合嘅設計。

氣候
華盛頓屬副熱帶濕潤氣候，四季分明，氣溫變化比較和緩，全年降水分配均勻。
華發遊樂場

華發遊樂場，香港公園之一，遊樂場之一，喺屯門華發街，鄰近錦輝花園，英文叫Wah Fat Playground。行政上歸屯門區。設施有籃球場。
華盛頓互惠

華盛頓互惠（英文：Washington Mutual Inc.，縮寫WaMu，紐交所：WM）係美國一間銀行控股公司，1889年成立，總部喺西雅圖。旗下最大嘅子公司華盛頓互惠銀行（Washington Mutual Savings Bank）喺2008年環球金融危機嗰陣時蝕好多錢，喺2008年9月畀美國財政部儲蓄機構管理局強制接管之後以19億美金賣盤畀摩根大通。剩低嘅華盛頓互惠公司隨即喺9月26號宣佈破產。
芒果乾

芒果乾（英文：Dried mango），又寫做杧果乾，係種用芒果脫水整成果乾零食，色水深黃，主要產地包括菲律賓同泰國。
芒康

芒康（威利轉寫：smar khams rdzong, 藏文拼音：སྨར་ཁམས་རྫོང）係中華人民共和國西藏昌都嘅一個縣。
芒市

芒市係中國雲南德宏一個縣級市，總面積2987平方公里，人口39萬。
芒果

芒果（粵拼：mong4*1 gwo2），又寫芒菓，生果一種，樹一種，喺芒果屬入面，其中一個帶有汁嘅有核生果品種。而家佢喺全球各地範圍入面都可以搵到佢。而佢啲花係漆樹科嘅其中一個品種。芒果嘅原產地喺印度同馬來西亞嘅地區，佢重係印度、巴基斯坦同埋菲律賓、孟加拉嘅國樹。

營養
芒果嘅果有好高嘅營養價值，其中佢有去到3.8%嘅維生素A含量。而維生素C方面重超過啲桔同士多啤梨添。甚至重有糖、蛋白質同Ca、P同Fe等營養成分。

藥用功效
芒果唔單止有益胃、防嘔同暈嘅功效。喺古代嗰時成日過海啲人，都要帶啲芒果嚟解暈船。而佢啲果肉重可以煎水嚟食，嚟防止大肚婆喺度猛咁嘔。重可以降低膽固醇、甘油三酯，如估成日食佢嘅話，重可以防治心血管疾病。芒果重有祛疾止咳嘅功效，尤其係對咳、痰多、氣喘呢啲病有輔助嘅食療作用。因為佢有酮酸等化合物，可以抗生癌嘅藥理作用。而佢啲果汁重可以增加胃同腸嘅蠕動，重可以醫結腸癌。芒果重有好高嘅胡蘿蔔素，既可以防近視，老花，又可以幫皮膚化妝，佢係女仔嘅美容生果。芒果入面重有芒果苷，佢有明顯嘅抗脂質過氧化同埋保護腦神經元嘅作用，可以防止細胞衰老同埋提高腦嘅功能。它可以明顯噉提高紅細胞嘅過氧化氫酶活力同埋降低紅細胞嘅血紅蛋白。甚至連祛疾止咳平喘嘅功效都有。

酒
因為芒果同酒一齊食，食得多會傷腎。

海鮮
因為芒果同海鮮一齊食嘅話係冇咁易消化，而且芒果同海鮮同時食嘅話好易過敏。

蒜頭等辣嘢
因為芒果含有果酸、氨基酸、蛋白質等。而且呢啲嘢都有好多刺激性嘅嘢，一入咗人體嘅皮膚之後就出過敏，甚至可能會出紅腫或者痛。更加唔可以同辣嘢一齊食，因為食多咗會傷害個腎。

菠蘿
如估芒果同菠蘿一齊食嘅話，好容易有過敏。因為芒果同菠蘿本身就有出皮膚過敏嘅嘢，加上新鮮嘅芒果入面有單羥基苯或二羥基苯響度，如估係未熟嘅芒果入面，重有醛酸響度，甚至對皮膚黏膜有一定嘅刺激性，可以搞出口唇紅腫，又痕又痛。嚴重啲，重會出水皰同糜爛。而菠蘿入面重有甙類、蛋白酶呢啲嘢，對人嘅皮膚同血管等有一定嘅副作用，而且呢啲過敏成日都係一觸即發，如估將菠蘿同芒果一齊食嘅話，喺1個鐘到之後就出皮膚痕、成身紅噹噹、出得多汗、四肢同個嘴條脷痹咗都有。
芒果冰

芒果冰係台灣甜品，係用新鮮芒果粒、煉奶同埋芒果雪糕於上刨冰或者綿花冰上面。
羣乸

羣乸係啲社會性昆蟲，尤其係膜翅目嘅蟻、馬蜂同埋蜜蜂，仲有白蟻，嘅主要繁殖雌性種姓。羣乸種姓一般係指形態學上有分別嘅，即啲個體係註定要成皇后嘅，之同時啲雌性工人就通常就冇生育能力，唔成得皇后。有多皇后嘅羣落（colony）即係多羣乸模式嘅羣體，之衹有一個皇后嘅就係單羣乸模式。但係有好多物種並咪限死喺一種模式。
紅火蟻（英文：Solenopsis invicta）（Solenopsis invicta）就係一種同時有多羣乸同埋單羣乸模式嘅物種。至於推土切胸蟻（英文：Leptothorax acervorum）（Leptothorax acervorum）啲羣落就會跟住季節變換而喺單羣乸-多羣乸模式之間切換。小火蟻（英文：Wasmannia auropunctata）（Wasmannia auropunctata）呢，就可以產生一種特殊嘅卵母細胞，減數分裂嘅過程中佢哋入邊罕有基因重組發生。啲卵母細胞一係可以互相融合、轉成羣乸，一係可以同雄性配子合埋、轉成工人。有種馬蜂物種Apoica flavissima（英文：Apoica flavissima），佢哋啲皇后對於啲唔育得嘅工人嚟講，表現出好明顯嘅形態學分別。Ropalidia plebeiana（英文：Ropalidia plebeiana）啲羣乸成年之後並唔會留低喺個竇裏便，而係可能喺佢哋啲母竇（maternal nests）裏便度過冬日。
喺缺乏形態學種姓嘅物種中（即「工人」都可能係生育得嘅），「羣乸」一詞通常指啲成世都生殖得或者潛在生殖得嘅雌性，唔同於啲出身係工人身份、隨後先進入生殖狀態嘅其他個體（通常被稱為「替身皇后」或者「能產工蜂」）。喺無刺蜂（英文：stingless bee）嘅某啲物種入邊，譬如Plebeia remota（英文：Plebeia remota），就可以睇到邇種羣乸同工人都有生殖能力嘅現象。 喺大多數羣落週期論年計嘅物種當中，衹有羣乸可以滯育同過冬，而無論生育得定係唔生育得嘅工人都會死澌。 喺某啲群體入邊（譬如造紙胡蜂（英文：polistes）），羣乸喺築巢嗰陣會同其他羣乸佮埋，並且可能捱降級成次級嘅生殖角色，即出身為羣乸都並唔保證得個雌性就會轉得做皇后。
羣作用

作用指一個代數結構將一個集合嘅元移來移去。例如，講「一個羣作用於一個集合/向量空間」，就相等於講「嗰個群係嗰個集合/向量空間嘅變換群」。
群作用係研究幾何嘅有力工具。
羣範疇

喺代數入面，Grp（或者Gp）範疇入面嘅物件就係所有嘅羣，而態射就係羣同態，所以呢個範疇係一個具體範疇。研究呢個範疇嘅學問就叫做羣論。

同其他範疇嘅關係
Grp上面有兩個遺忘函子，分別係M: Grp → Mon打去幺半羣範疇同埋U: Grp → Set打去集合範疇。M有兩個伴隨函子，一個係右伴隨 I: Mon → Grp，將每個么半羣打去由可逆元素組成嘅子么半羣，另一個係左伴隨 K: Mon → Grp，將每個么半羣打去佢嘅Grothendieck羣嗰到。另外，遺忘函子U: Grp → Set有個左伴隨函子，係複合函子 KF: Set→Mon→Grp，其中F係由集合範疇打去么半羣範疇嘅自由函子；成個函子KF會將一個集S打去S生成嘅自由羣。

範疇性質
Grp入面嘅單同態就係單射同態，滿同態就係滿射同態，而同構就係雙射同態。
Grp又係完備又係餘完備嘅，入面嘅範疇積正正就係羣直積，餘積就係羣嘅自由積，零物件就係平凡羣（只有單位元一個元素嘅羣）。
Grp入面每一個態射f: G→H都有範疇論嘅核，就係平時羣入面嘅核，亦都有範疇論嘅餘核，就係H對f(G)嘅正規閉包嘅商，但係，Grp入面嘅單態射唔一定係佢餘核嘅核，所以Grp唔係阿貝爾範疇。

唔係加性範疇所以唔係阿貝爾範疇
阿貝爾範疇Ab係Grp嘅滿子範疇，Ab係一個阿貝爾範疇，但係Grp唔係。事實上，Grp連加性範疇都唔係，因為無一個好嘅方法去定義兩個羣態射嘅「加法」，下面呢個例子說明咗點解定義唔到：
三階對稱羣S3打去自己嘅態射有10個元素：1個係將所有元素打哂去恆等元素（叫呢個態射做z），3個係將個羣投影落去一個二階子羣到（有3個二階子羣），6個係自同構。如果Grp係加性範疇嘅話，呢個集E就係一個環（用複合態射嚟做乘法），喺一個環入面，零元素乘任何其他元素都係佢自己，即係話，，睇得出，z係符合呢個條件嘅，即係話，z就係0元素。但係，亦都睇得出無任何兩個非零元素乘埋會得出z，即係話呢個有限環係無零因子嘅。無零因子嘅環一定係一個場，但係呢個世界係無一個場有10個元素嘅，因為有限場嘅基數一定係質數嘅次方。呢個矛盾證明咗喺Grp上面係定義唔到態射嘅加法，所以Grp唔係一個加性範疇。

正合序列
Grp入面係可以講正合序列（exact sequence）嘅，而且某啲喺阿貝爾範疇入面啱嘅定理喺Grp入面都啱，例如九引理、五引理等等，但係Grp入面嘅蛇引理係唔啱嘅。
Grp是一個正則範疇（regular category）。
羣

深入講羣，請睇羣論。
羣（英文：group）係數學上一種代數結構。一個羣係一個集，喺上面定義一種運算（一般叫佢做「乘法」，不過唔一定係，多數時候都唔係指四則運算嘅「乘法」），要令到集裏面任意兩個元素進行運算，結果仍然係呢個集嘅元素。羣必須符合結合性質、恆等性質同可逆性質。

定義
如果有一個叫G嘅Set，我想佢係喺一個羣，就需要有一個二元運算（Binary Operation）「•」，（多數叫佢做乘，因為係用一點嚟表示）。而Set入面嘅嘢同個運算，需要符合以下幾個條件：
閉合性質（Closure）：。意思係，喺G入面求其搵兩粒嘢出嚟「乘」埋佢，「乘」完出嚟嘅嘢要係喺返入面。
結合性質（Associative）：。意思係，無論有幾多粒嘢，點樣乘都無問題，做左前面先又得，做左後面先亦得。
恆等性質（Identity）：。意思係，嗰堆嘢入面一定要有一粒嘢叫或者叫又或者叫identity，佢乘咩嘢都無變嘅。
可逆性質（Invertibility）：。意思係，嗰堆嘢入面，每一粒嘢，都會有對應嘅另一粒嘢，佢哋乘埋會變返做。
咁如果一個set，再畀多個運算佢，又咁啱符合嗮以上條件，咁個set加埋呢個運算呢就係一個group，寫成。
以上並唔要求，即係前後調位乘埋唔一定一樣。但如果呢條式都啱嘅話，咁呢個羣就叫做阿標羣（Abelian group）。

整數羣
整數係第一個識得嘅羣。整數嘅集，係寫成，佢入面裝住所有嘅整數，即係。因為羣需要一個運算，所以就畀咗個加法佢。咁就需要證明係一個羣。
Closure：（）假設入面其中兩個元素，叫做a同b。由於得出嘅係整數，而係包齊曬所有整數。所以。
Associative：（）假設入面揀任何三個元素，叫做a、b同埋c。做加法嗰時，做完先再加c，同做完之後再加a，兩個結果係一樣嘅。所以。
Identity：（） 是旦搵一個元素，佢搞完（即係加）其他元素，佢都係無變嘅，咁呢個「其他元素」就係0。因為0加任何嘢，都等於無加過嘢。
Invertibility：（） 每一粒喺入面嘅元素，都係有另一半，而佢同佢另一半加埋之後，會變做0。一個元素a，佢嘅另一半就係(-a)，佢哋加埋就會變做0。

幾何變換
譬如話，喺上有個圖形，對呢個圖形所進行嘅平移、旋轉等變換構成一個群。
注意，呢個群嘅元素唔係數，而係變換（即係映射）；運算唔係加減法，而係映射嘅複合。群只需定義一種運算，而且唔要求交換律成立，所以佢嘅應用廣泛過其他代數結構（例如域要定義加法、乘法兩種運算）。不過亦有交換群。

性質
由定義入面可以睇到群嘅第一個性質就係：「如果一個群符合要求，咁樣呢個群就係阿標群。」，但係群都有其他性質：
用域（Field）入面非零嘅噖，加一般既乘法整成嘅群，就會係一個一般乘法嘅阿標群。
用環（Ring）入面嘅野，加一般加法整成嘅群，就會係一個一般加法嘅阿標群。
其他有關群入面嘅嘢嘅性質。以下都假定係個群同埋都係入面嘅嘢。
如果係入面成立，咁。對應既係，如果，咁。
每一個入面，只係得一粒。
每一粒，佢嘅都係得一粒。


對應任何整數，同都會成立。

證明
證明(1)
因為喺入面成立，咁一定會有一個係入面，咁即係
證明(2)
假設有兩個。
咁因為係恆等，所以。
而因為係恆等，所以。
由上面兩條式睇到，。
證明(3)
假設，同時有兩粒符合，。
咁得出，。
利用(1)嘅結果，得知。
證明(4)
假設。
證明(5)
假設。

有限群同基數
基數（Order）係群嘅一個概念，佢同集嘅基數（Carnality）嘅意思一樣，都係指一個群入面嘅嘢嘅數量。不過群嘅基數亦可以應用喺群入面嘅嘢度。

定義(有限群)
假設係一個群。如果係有限群（Finite Group or Finite Order），即係話佢入面只係得有限嘅元素（嘢）。
入面嘅嘢嘅數量會叫做嘅基數（Order of G），一般會用嚟表示。
如果入面嘅嘢係無限咁多，會將叫做無限群（Infinite Order）。

定理
如果有同兩個群。將定義為一個係入面嘅運算，而呢個運算係咁嘅咁樣就係一個群。
如果同都係阿標群，咁都係阿標群。
如果同都係有限群，咁都係，而且。

定義(元素基數)
設係一個群，係入面嘅一粒嘢。
如果係有基數（Finite Order），即係話，對應一啲嘅正整數，。
一般，會將最細嘅正整數，符合，叫做嘅基數（Order of the element ）。
一般會寫做，，嘅基數係。
如果係冇基數（Infinite Order），即係話，對應所有嘅正整數，。

性質
以下假設咗係一個群，而係入面嘅嘢。
如果係冇基數，咁每一粒都係唔同嘅（唔相等嘅），係正數。
如果係有基數，而佢嘅基數係，咁同埋。
如果係有基數，而基數係，咁嘅基數係。
如果，咁就有基數。
證明
證明(1)
利用否定證明，證明如果有係相等，咁即係係有基數。
假設。
咁即係係有基數。
證明(2)
假設嘅基數係。
因為，所以。
上面證明咗，如果係嘅倍數，咁。
利用(1)嘅證明得知，係嘅倍數。
利用同餘定義，。
證明(3)
假設嘅基數係。
所以嘅基數係。

應用
利用上面嘅概念同性質，可以證明出更多嘅定理。以下都假設係一個群，都係入面嘅剐。
如果，咁。
如果，咁。
如果係阿標群，咁係一定成立。「」
如果嘅基數係，咁就係一個阿標群。「即係話，」
只會得一粒係符合。

如果係雙數，咁入面就會有粒嘢嘅基數係。
羣同構

喺抽象代數入面，羣同構係兩個羣之間嘅一個函數，佢提供咗兩個羣嘅元素之間嘅一一對應，同時保持到羣嘅結構。
羣控技術

羣控技術係對大量啲相同抑或係相似設備進行控制嘅電子、網絡技術，用呢種技術搭成嘅系統就喊做羣控系統。佢可以用喺控制一堆製造業機器、運輸設備、建築電氣抑或係消費電子產品（譬如智能電話
等等）上。
羣母

羣母（粵拼：kwan4 mou5；中古漢語拼音：gyon），係中古漢語聲母，屬牙音，係全濁聲母。呢個聲母只可以接三等嘅韻母，都有開合之分。

擬音
因爲大多數嘅漢語、域外方音、對音中，羣母大多發/ɡ/，所以學界一致同意將佢擬音爲/ɡ/。

上古來源
大部分學者都認爲羣母字來自上古音嘅/ɡ/音，呢個音喺上古音到中古音嘅演變好穩定。

喺粵語嘅演變
羣母喺粵語清化，具體送氣規則各片粵語唔同，喺廣府粵語，平聲送氣，對應嘅粵拼係k，仄聲唔送氣（少數字例外，會送氣），對應嘅粵拼係g，遇到合口字，分別轉爲kw、gw。喺聲調上，羣母字派陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅k、kw都來源自中古音嘅溪、羣二母，g、gw都來源自中古音嘅見、羣二母。

喺吳語嘅演變
喺吳語，羣母顎化，對應嘅吳拼係j。

喺普通話嘅演變
普通話清化平仄送氣似粵語，平聲送氣，對應嘅普拼係q；仄聲唔送氣，細音對應嘅普拼係j。

喺日文嘅演變
喺吳音讀が行，喺漢音讀か行。

喺韓文嘅演變
羣母喺韓文清化，讀ㄱ。

喺越南文嘅演變
羣母喺越南文清化，讀c、k、qu，但聲調派入陽聲調。
考古學

考古學（粵拼：haau2 gu2 hok6）係通過發掘同調查古代人類嘅遺跡遺物同文獻嚟研究古代社會嘅一門人文科學。傳統上，考古學係文化人類學嘅一門分支學科，但係而家佢越來越獨立，變成一門獨立嘅學科。
考古學家同淨係研究歷史記載嘅歷史學家唔同，佢哋通過研究遠古人類嘅遺物，對冇歷史記載嘅史前文化亦進行研究。考古學家致力於探索人類文化嘅起源。

名稱溯源
漢語中考古學源自歐洲，而歐洲各國文字中嘅考古學都源於希臘文嘅 αρχαίολόγί，呢個詞係由 αρχαίος（意思係古代事物或古代）同 λόγος（意思係科學）組成，嚮古希臘泛指古代史嘅研究。嚮西元前4世紀，柏拉圖就用呢個希臘文嘅單詞來指古代史嘅研究。呢個詞嚮一段時間內好少用，嚮17世紀時又重新再用返，用嚟表示古物同古跡嘅研究。17、18世紀嘅主要指嘅係古物中嘅美術品，到咗19世紀先泛指一切古物和古跡。
中國嚮西元1-2世紀（東漢）已經有「古學」呢個名詞，來泛指研究古代嘅學問。到咗北宋中葉（11世紀），誕生咗一門研究青銅彝器同埋石刻嘅學問——金石學，即考古學嘅前身。嗰時「考」「古」二字亦開始一齊用。西元1092年成書嘅《考古圖》就已經率先使用咗「考古」呢一個名詞，不過嗰時指嘅係考證古文字同古文章。

研究物件
考古學研究嘅物件係實物。主要係物質嘅遺存，或者話係遺物同遺跡。而呢啲遺存應該係古代人類嘅活動遺留落嚟嘅。考古學嘅研究集中嚮對過去嘅研究上，包括過去文化所遺留低嘅各種資料。所以研究物件係屬於一定時間以前嘅古代。比如英國嘅考古學下限係諾曼人嘅入侵（1066年），法國係加洛林王朝嘅覆滅（987年），美洲各國係哥倫布發現新大陸（1492年），中國嘅一般係以明朝嘅滅亡（1644年）為下限。近年嚟，英國出現嘅中世紀考古學（Medieval Archeology）將時間嘅下限推到1640年。而美洲各國嘅工業考古學（Idustrial Archeology）研究近代工業初期嘅遺物。隨住時代嘅前進，呢啲下限都會進一步向後推。
老龍坑

老龍坑（英文：Lo Lung Hang）係香港九龍一個谷，又係廢村名，喺紅磡北便，喺鶴園西便，即係後來山谷道邨個位度。好多人唔識，但港鐵何文田站開咗之後嘈過一輪，香港郵政已經寫返入九龍城派遞局派遞區裏面。英國人將老龍坑西便座山叫做十二號山（No.12 Hill），東便座山叫老龍坑山（Lo Lung Hang Hill）。舊底老龍坑山腰有村，而水由山上沿坑流落紅磡灣，不過經已畀城市發展冚晒。
老龍坑有佛光街貫穿，又有條山谷道，而谷底紅磡地方有條老龍坑街記住個名。
老龍頭

老龍頭（粵拼：lou5 lung4 tau4）係中國河北秦皇島一公園同旅遊景區，亦係山海關景區嘅另一附屬景區，大明洪武十四年（1381年）起好，位置喺山海關區，北靠龍海大道同望海道；西靠石河入海口；南同東靠渤海。
佢既係明長城東邊起點，又係長城唯一嘅入海位兼有「海上長城」嘅稱呼，亦係長城唯一嘅海上敵臺同埋明長城東邊嘅第一個關口，更加係長城第一座觀海樓閣同保存得最完整嘅大明海防兵營等。大清八國聯軍期間亦做過營盤嘅所在地。

史
老龍頭喺大明洪武十四年（1381年）由大將軍徐達領導而起，後嚟經過好多位重臣名將修繕而變成防住京師（而家嘅北京）嘅海防要塞。雖然1900年因八國聯軍入侵而冧咗，但1984年，前國家領導人鄧小平發出咗「愛我中華，修我長城」嘅標語兼從1985年開始，用咗8年時間，直到1993年先至將原先老龍頭個樣整返出嚟。

景點
寧海城御碑亭道光御製臥碑南海口關海邊景區
靖鹵臺天開海岳碑刻入海石城建築石八卦陣海上長城附近嘅亭閣
老龍頭係由寧海城、澄海樓、入海石城、南海口關、龍武營、海神廟同埋龍園、靖鹵臺、濱海長城等景觀組成。

寧海城
寧海城係景區北門口啱入去無耐見到一景，亦係萬里長城軍事防禦建築入面，唯一功能齊全嘅海堡城。喺大明時期起好，入面有軍事指揮機構守備署同入住軍隊嘅龍武營、大明七品武官嘅官邸、龍王廟、關帝廟等建築響度。喺中華地區好少見到保存得比較好嘅甕城響度。

御碑亭
御碑亭係景區南邊近海邊，城上一亭。大清乾隆十九年（1754年）起好。瓦頂屬黃色琉璃瓦、入面嚿碑寫嘅係大清乾隆八年（1743年）、十九年所題嘅三首長詩。雖然1900年因八國聯軍戰役而冧，但1992年重新起返出嚟。

道光御製臥碑
道光御製臥碑係景區南邊近海邊，城上一碑。曾經喺大清道光九年（1829年），道光帝東謁祖陵返到山海關，上澄海樓同侍從大臣一齊搞對聯嘅碑。雖然1900年因八國聯軍戰役而冧兼俾鬼佬寫咗雞腸入去，但1987年俾考古隊發現咗噉嘅碑刻重喺1992年起返出嚟。

夯土砲臺
夯土砲臺係景區南邊近海邊，城上一砲臺。大清道光廿年（1840年），開州協副將向榮泰調啲防衛嚟睺住南海口關，加上要加強沿海防衛而搞出嚟。1987年修復老龍頭長城時一直保留咗落嚟。

天開海岳碑刻
天開海岳碑刻係景區南邊嘅海上城堡一碑，屬青石品種。長70cm，闊25cm，高265cm。究竟係邊位同幾時寫，家下無從考證，但根據專家鑒定過屬大唐年代。嚿碑正面寫住「天開海岳」四大字。

遺址窿
遺址窿係景區南邊嘅海上城堡一窿，入面放咗好多大明長城牆體內部結構。舊時整長城用嘅係沙、土、石灰，再溝糯米湯整成。家下個窿大門口有棟木門鎖實咗，唔入得去。

靖鹵臺
靖鹵臺，全名「靖鹵一號敵臺」，係景區南邊嘅海上城堡一砲臺。大明嘉靖卌四年（1565年）由孫應元負責一手起，直到隆慶庚午年（1570年）先至改成噉嘅名，1987年修復過。砲臺總高17m。

入海石城
入海石城係景區最南邊嘅海上城牆，亦係明長城插到海入面最㞘部份，全程水上飄。大明萬曆七年（1579年）由‎薊鎮（而家係天津‎薊州區）總兵戚繼光牌參將吳惟忠負責起，後嚟喺1987年修復過。全長22.4m，闊8.3m，高9.2m。除咗中間嘅四五六層用返原嚟入海石城用過嘅基礎石嚟整之外，凈低嗰啲用大石頭整。

南海口關
南海口關係景區最南邊嘅海上關隘，大明洪武年間起好。初期屬海陸防禦嘅緊要關道。不過喺大明尾因戰亂而冧兼俾沙泥扱埋，直到1987年修復長城時先至挖返出嚟重按原樣恢復返。
老龍頭路

老龍頭路（粵拼：lou5 lung4 tau4 lou6；簡化字：老龙头路）係中國河北秦皇島嘅西北-東南走向主幹道，喺山海關區。西北邊從關城南路開始，一直去到老龍頭景區門口。

敘述
全長4.7km，闊23米，雙向2車道。
老鼠記者

《老鼠記者》（意大利文：Geronimo Stilton）係意大利出版，以老鼠視角描繪人世間百態嘅系列兒童小說。佢嘅作者係伊莉莎白·達米，但封面標示嘅作者係謝利連摩·史提頓。謝利連摩·史提頓亦係書中一隻老鼠主角嘅名字。香港繁體中文版嘅代理商係新雅文化事業。
考娜

考娜（Hellnar）係條古老嘅漁村，位置喺冰島斯奈山半島最西面，有好多好老嘅屋同樓。
聖保羅藝術博物館

聖保羅藝術博物館（Museu de Arte de São Paulo，簡寫MASP）係巴西聖保羅一間藝術博物館，1947年開張，1968年搬去現址。
聖保羅足球會

聖保羅足球會（葡文：São Paulo Futebol Clube），係巴西聖保羅嘅一間職業足球球會，喺1930年成立，依家踢緊巴西甲組足球聯賽‎。
聖傑拉一世

聖傑拉一世（St. Gelasius I，又譯聖哲拉修一世，—496年11月19號）係羅馬天主教第49任教宗，492年到496年在位。
聖保羅籃球隊

聖保羅籃球隊（英文：São Paulo Basketball）係巴西聖保羅嘅職業籃球球會，依家打緊巴西甲組籃球聯賽。
聖像

聖像又叫聖像畫，係畫有宗教人物嘅畫像，喺東正教好常見。
聖克勉一世

聖克勉一世（St. Clement I，又譯聖格肋孟，50年—100年11月23號）係羅馬天主教第4任教宗，88年到100年在位。
聖克雷

聖克雷（St. Anacletus，25年—88年4月26號）係羅馬天主教第3任教宗，76年到88年在位。
聖克萊爾河

聖克萊爾河（英文：St. Clair River）係北美洲中部五大湖地區一條河，連接曉倫湖同聖克萊爾湖，全長65公里。
胡安·塞巴斯提安·艾爾卡諾

胡安·塞巴斯提安·艾爾卡諾係一個西班牙探險家。
胡家惠

胡家惠（英文：Cathy Wu，1982年9月13號—），係2002年度香港小姐競選嘅季軍，2002年國際小姐嘅「友誼小姐」，但未有正式加入過無綫電視。
胡學軒

胡學軒（英文：Alfred Wu，1995年5月6號—）係香港男歌手，2021年正式出道。佢2019年參加ViuTV《全民造星II》入圍60強後止步。
胡季犛

胡季犛（1336年—1407年），係大虞（越南胡朝）開國皇帝，1400年在位，同年就傳位畀佢個仔胡漢蒼，自己做太上皇，直到1407年大虞亡國。
胡宇威

胡宇威（英文：George Hu，1982年7月24號—）係臺灣男演員同歌手，2005年出道。
胡安·比森特·戈梅茲

胡安·比森特·戈梅茲（西班牙文：Juan Vicente Gómez，1857年7月24號—1935年12月17號），係委內瑞拉嘅獨裁者、軍官。喺20世紀初做咗3任委內瑞拉總統，俾啲人叫佢做「安第斯山嘅暴君」。
胡小石

胡小石（粵拼：wu4 siu2 sek6；1888年—1962年3月16號），名光煒，字小石，號倩尹，又號夏廬，齋名願夏廬，晚年別號子夏、沙公。佢係江蘇南京人，原籍浙江嘉興，中國文字學家、文學家、史學家、書法家、藝術家。
董瑤瓊

董瑤瓊係中國民主運動人士，因為2018年直播向中共中央總書記習近平頭像潑墨汁，並高喊「反對習近平獨裁專制暴政」而被捕同埋被外間稱呼為「潑墨女孩」。

屋企人
老竇董建彪：佢喺董瑤瓊被捕後不停嘗試營救，但之後被政府安插唔同罪名被捕，去到2022年9月26號喺監獄死咗。
董耀中

董耀中，JP（英文：Joseph Tung Yao-chung，1949年12月24號—）係香港旅遊業議會前任總幹事、發言人，做咗旅議會總幹事20年，為公眾熟悉，喺2017年12月底退休。
2001年7月1號，董耀中獲香港政府委任為非官守太平紳士。
董耀中參加過2006年香港選舉委員會界別分組選舉。
董耀中喺2008年香港立法會選舉以9張票之差輸畀謝偉俊，呢9張票佔總票數1%。
葦鵐

葦鵐（粵拼：wai5 mou4，學名：Emberiza pallasi）係雀形目鵐科鵐屬嘅其中一個物種。
董瑞昌

董瑞昌係董浩雲家族祖先，古代時嚮晉國山西，之後董瑞昌先祖南下到福建。清末時，董瑞昌家長逃難到浙江定海，得董瑞昌阿爸重生存到。之後，董瑞昌娶妻陶氏，生有2子1女。後來全家搬到上海閘北。再到上海南市大東門霸基橋邊，先開印刷所又開源森玻璃五金號，生意唔大。之後，由於阿仔董浩雲努力，先至成就董浩雲家族至而家。
董經緯

董經緯（簡體：董经纬，1963年11月18號—；男）喺中共當官多年，最新職位係國家安全部副部長。

軼事
喺2021年6月，有傳聞話佢已經叛逃徂去美國，因而廣受外地傳媒關注。隨後，大陸黨媒報道佢喺內地出席上海合作組織成員國安全會議秘書第16次會議。然而有則印度新聞話該國無派人參加該活動，時事評論員蕭茗於是懷疑佢真係走徂路，而且由於事態嚴重，官府認真恁掩飾亙。
於2021年8月，官府再次報導董經緯公開亮相，似乎證明渠仲打亙原本嗰份工，不過網民傍記者以前發現嘅異常跡象，依然係未解之謎。
以上傳聞後來被證實（幾乎）完全係流料。
董趙洪娉

董趙洪娉（1937年—），廣東新會人。前香港特首董建華嘅夫人。
董趙洪娉嘅阿爸趙卓如係建築師，一共有三個太太。趙洪娉係二太太所生。趙洪娉曾經喺聖保羅男女中學讀書，後來去咗英國讀護理學。趙洪娉廿二歲嗰陣同董建華喺英國訂婚，兩年之後（1961年）結婚。結婚之後佢哋兩個一直住喺外地，直到1969年至返香港。董趙洪娉同董建華有兩個仔同一個女。
係2003年香港沙士期間，董太一路積極幫手抗炎行動，佢不但止冒險巡區，更親自派防炎包俾各位市民。佢除派咗抗炎包之外，仲提啲市民記住一定要洗手，佢嘅金句「洗手，洗手，洗手」再加埋佢全副抗炎裝備，成為咗一時佳話。
董趙洪娉長期幫香港紅十字會做義工，宜家係紅十字會會長同總監。係董建華做特首期間，董趙洪娉專門負責搞香港禮賓府（前港督府）嘅慈善宴會；佢喺2005年6月離開禮賓府之前出咗一本關於禮賓府歷史嘅書－－《香港禮賓府》。
董驃

董驃（Bill Tung，1934年3月30號—2006年2月22號）係出名嘅香港電影電視演員，亦係賽馬專業評述員。
佢原本係叫朱文彪，後尾過繼畀香港賽馬會一個高層先至叫董驃。

賽馬
董驃出世嗰陣同馬好有淵源。佢係喺跑馬地馬房出世，屋企人係練馬師。後尾佢過繼畀香港賽馬會高層董子賢，結果轉咗個名做董驃。佢細細個就學騎馬，重曾經到外地深造，有幾個練馬師牌。
佢喺1967年加入麗的電視（而家嘅亞洲電視）做賽馬評述員。因為佢風趣幽默，所以好受歡迎，一直留喺亞視講馬，只有好後期先至喺香港電台評述賽馬。佢講嘢好直好大膽，好似1999年香港賽馬會將賽馬轉播權咗畀無綫電視，董驃就鬧香港賽馬會：「叫佢去死啦！亞視做得好哋哋，就轉咗畀無綫做，搞到一塌糊塗。」

電視、電影
董驃好後生嗰陣就已經做過演員，當時第一部作品係1947年嘅電影《朱門怨》，之後佢不時有演出，尤其係喺麗的視嗰陣。佢成世人都淨係演亞洲電視劇集，未演過無綫電視劇集。佢重話過自己一世人，絕對唔會打無綫電視工。
董驃最識得演嘅係笑片，好似佢參演過嘅港產片入面都係以笑片最成功。1988年佢主演嘅《富貴逼人》都拍咗好幾輯；而1985年成龍嘅《警察故事》佢都係以搞笑形象出現。呢種演繹風格亦都應用到講馬，所以一啲唔識馬嘅人都會特登轉亞視睇董驃。

晚年
喺2000年之後董驃經常有病要入院，2005年更加因為咁要退休，一年後喺聖保祿醫院病逝，享年72歲。
董素華

董素華（英文：Tung Soo Hua），新加坡新聞工作者，而家喺新傳媒工作。而家係8頻道新聞主播同新聞資訊節目《晨光第一線》執行編輯。大學畢業加入新傳媒後，素華先後做過過編輯、記者、主編同埋主播。董素華曾經八次獲得新傳媒《紅星大獎》頒發嘅最佳新聞/時事節目主持人獎。
董良翬

董良翬（1941年—），又叫董楚青，係中國女政治人兼中共黨員，同時係中國文聯原黨組成員、書記處書記兼第十一屆全國政協委員。
佢同時係中共元老董必武個女。
穆罕默德伊克巴勒

穆罕默德伊克巴勒（Muhammad Iqbal，1877年11月9號—1938年4月21號）係英屬印度穆斯林詩人，寫過唔少波斯文同烏都文作品。佢亦鼓吹印度穆斯林獨立建國，啟發之後巴基斯坦嘅立國。
蚺蛇尖

蚺蛇尖（Sharp Peak），俗寫南蛇尖，係香港嘅山，海拔高468米，喺西貢區，附近範圍劃咗入西貢東郊野公園。
蚺蛇尖山勢尖削，所以同西貢嘅釣魚翁同埋屯門區嘅青山夾埋叫「香港三尖」。
蚺蛇尖警告牌
蛇夫座

蛇夫座（Ophiuchus）係家下八十八西洋星座之一。佢響天球赤道一帶，佔天球面積948平方度。地球北半球來講，蛇夫座係夏天嘅星座，即係夏夜會見到。肉眼可以睇到嘅
星，約莫100粒到。有一到四等星23粒，即係有2等星1粒、3等星7粒、4等星15粒。

史
蛇夫座係古希臘托勒密所編嘅托勒密48星座之一。
蛇口

蛇口係深圳南頭半島南面嘅地方，東面有深圳灣（後海灣），對面就係香港元朗區，附近重有內伶仃島、大鏟島、孖洲島等等嘅島。
血淋巴

血淋巴（英文：hemolymph）係節足動物（包括昆蟲）體內嘅一種流體，作用在於幫手將養份同氧氣帶去身體各部，相當於脊椎動物嘅血。
血淚灑黃華碑

嚿碑係石碑，上邊寫住「血淚灑黃華」五個大字，左右兩邊都有寫住喺民國廿七年（1938年）七七事變之後發生嘅事經過。
血栓症

血栓症係指血管裏邊有血凝塊，導致血管堵塞嘅一種症狀。
血汗工廠

血汗工廠（Sweatshop）係指一間工廠嘅工作環境恐怖，工人嚮危險同艱苦嘅環境開工，包括同有害物質、高熱、低溫、輻射一齊，或者長工時，低人工。工廠上鎖或走火通道封閉都係。
血汗工廠多數出現嚮法律同公義冇乜嘅落後社會，再加上以利潤最大化為本嘅工廠老闆主導。
血液業

血液業係人血同埋相關產品嘅產業。
2015年，全球血液製品銷售額達318億美元，2016年達到335億美元。2023年預計，全球血漿產品市場將由2022年嘅332億美元升到2027年嘅457億美元。

日本
日本搞起世界上第1個大型血漿採集牟利組織，畀報酬捐血嘅人。喺1960年代初，每年日本向全世界出口最多有成15億美元嘅血漿。

美國
2021年北美血液市場價值33億美元。據美國人口普查局統計，血液占美國出口嘅2.69%。
全世界大約有1千個血漿捐贈中心，其中大概7百個喺美國。

歐洲
2011年歐洲國家嘅血漿產品市場規模
2011年，歐盟至大嗰5個血漿產品市場加埋價值22.687億歐元，而歐盟淨低嗰d國家市場總額加埋大概係7.038億歐元，兩者人口分別係3.172億同1.783億。
維基同享有多媒體嘅嘢：血液業
血淚之路

血淚之路（切羅基話：ᎨᏥᎧᎲᏓᎠᏁᎬᎢ，英文：Trail of Tears）係隻術語着攞來描述驅逐美洲原住民（所謂印第安人）跟美國東南部啲肥沃林地到而今啲印地安土地，啲貧瘠好多、喺奧克拉何馬州嘅。驅逐印第安部落件事代表到隻歷史轉折點，隻標誌到隻低谷畀土著人民戥美國政府之間嘅關係嘅。 進行驅逐行動嘅背景係，喺1800年以後，歐洲殖民者嘅需求對於土地不斷噉增加、北美邊境土地亦都因此擴張。種重新安置影響到嘅部族有 Muskogee (Creek), Cherokee, Chickasaw, Choctaw 同埋 Seminole人，啲人由於有適應到啲殖民者嘅生活方式，着喊做「五大文明部族」。就美國印第安人政策來講，立法上包含到種驅逐行為係透過份《印第安人遷移法》，份得到通過喺1830年嘅，來達成嘅。藉由總統Andrew Jackson嘅約定，印第安人啲祖傳領土在南部各州被逼在1831年至1839年間割讓、交換或者出售，一係聽軍隊清空。
安置工作係着分批組織在美國軍隊嘅陪同下，並跟到嘸同嘅路線向西行。在前往印第安人新保留地嘅過程中，超過四分之一嘅流離失所人士同埋跟到行嘅美國非洲裔奴隸死喺疾病、疲癐、凍冷以及飢餓下。影響畀啲原住民係毀滅性嘅，並且一路延續到20世紀下半葉。除開人口着嚴重消滅，根蔃畀文化同埋精神都捱生蠻掹斷對於啲部落啲有連結緊密畀佢哋祖祖輩輩生活喺嘅鄉土來講。啲人捱擘裂成東部、西部嘅部落。喺受分配嘅領土上高，各民族繼續分裂，並發生衝突戥其他捱搬遷嘅部落；跟到美國向西部嘅又一次擴張，啲人進一步流離失所。
儘管啲印第安人啲受流離失所影響嘅提出過要求，但美國政府（截至2020年6月）都未採取任何立場對於參與驅逐行動以及造成嘅相關後果。之不過，兩條路線畀Cherokee Trail of Tears喺1987年得到列入美國國家行人道系統（The National Trails System）來紀念受害者。
血液學

血液學（英文：Haematology）係個醫學專科，專門研究同血有關嘅醫學範疇。
血染的風采

《血染的風采》係一首中國人民解放軍軍旅歌曲，喺1986年創作，陳哲作詞，蘇越作曲。呢首歌係為咗兩山輪戰中陣亡嘅解放軍士兵而寫，歌詞追悼喺戰場上為國家而犧牲嘅軍人。。直到北京未經諮詢或香港人同意而訂立《港區國安法》之前，呢首歌幾乎係每年維園六四燭光晚會都會唱嘅歌。

衍生作品
高登音樂台因應2022年習近平訪問香港導致各區塞車，將歌曲《血染的風采》惡搞成為《塞車的風采》，歌詞揶揄習近平係皇帝，除咗搞到香港大塞車之外，仲影響民生，交通問題搞到好多人都喺落雨天之下濕晒。
血桐

血桐（學名：Macaranga tanarius）係 大戟科血桐屬嘅植物，原產中國南部同東南亞。
血液凝固

凝血（英文：coagulation或者blood clotting）指嘅係血液由液態轉變為唔會流動嘅凝膠態嘅過程，係生理性止血嘅重要環節。血液凝固就係將血漿入面嘅溶到嘅纖維蛋白（fibrinogen）原變做溶唔到嘅纖維蛋白（fibrin）嘅過程。
究竟做緊乜

《究竟做緊乜》（英文：What the job?）係香港MakerVille製作嘅資訊節目，由陳子豐同李昭南主持，2023年4月24號開始逢禮拜一到五22:30－23:00喺香港電視娛樂ViuTV播出。節目介紹臺灣唔同冷門同另類嘅職業。
穴獅

穴獅（Panthera leo spelaea），又叫歐洲獅、歐亞穴獅，係一個已絕種嘅獅子亞種，關於佢嘅資料只得古代壁畫同少量嘅化石。

生理構造
Skeleton of a cave lion from the Sloup Caves near Brno in the Czech Republic
Panthera leo spelaea
穴獅係其中一種最大隻嘅獅子。獅子公嘅剩餘部分喺1985年嘅德國畀人發現。肩高1.2米，唔連尾巴身長2.1米。形態同而家嘅獅子好相似。但嗰隻穴獅體型其實可以再大隻啲，所以佢應該比獅子大多5-33%，甚至比現存最大嘅貓科西伯利亞虎Panthera tigris altaica重要大。.

環境
Cave lions, Chamber of Felines, Lascaux caves in France
穴獅個名嘅起源係因為佢嘅遺骸喺個窿裏面被發現。，佢適合住一啲寬敞嘅生境，亦可能住響松樹林同草地上, 化石腳印顯示，嗰一帶亦係馴鹿等大型食草動物嘅分布地，所以佢亦有可能同佢嘅獵物一樣，喺接近極地氣候嘅環境生存過。
呢種活躍嘅食肉動物相信係以大型嘅食草動物：馬、鹿、野牛等維生。古代壁畫亦都顯示佢哋係有計劃嘅獵人。
究竟煮乜賀新春

《究竟煮乜賀新春》（英文：What the new year food you cooking?）係香港MakerVille製作嘅飲食節目，由陳安立、沈貞巧（Gao@COLLAR）、李芯駖（Sumling@COLLAR）主持，2023年1月23號到2月3號逢禮拜一到五23:00－23:30喺香港電視娛樂ViuTV播出。節目會將賀年菜式名直譯成英文，再搵外國人睇住個名去煮。
穰

穰（粵拼：joeng4）係唐字大數，通常係指1028（中數記法），亦可以指1010（下數記法）或者10256（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。
穴位

穴位（粵拼：jyut6 wai2*6），喺中醫學嚟講，係指嗰啲喺人體上面某幾個特定嘅點，通常係喺啲五臟六腑經絡嘅循環路線，又或者係氣血匯聚同出入嘅地方上面。
穴兔

穴兔（Oryctolagus cuniculus）係兔科穴兔屬嘅一種兔，原產西歐伊比利半島，之後畀人類馴化成家兔。
究竟食咗乜

《究竟食咗乜》（What The Food）係香港電視娛樂製作嘅飲食節目，由黃秋生、張錦祥主持，2020年2月10號到2月28號逢禮拜一到五23:00-23:30喺ViuTV播。節目主持去到意大利了解當地美食嘅製作過程。

節目調動
2019年2月28號：由於21:30－22:15播《性敢中環》大結局，之後嘅節目需要順延播出，所以呢個節目順延到23:15－23:45播。
褔慕

褔慕（Formosus，816年—896年4月4號）係羅馬天主教第111任教宗，891年到896年在位。
褥仔

褥仔（juk⁶ zai²），又叫椅墊（墊讀剪或典），或者英譯音咕𠱸（讀箍筍 Cushion），係個軟套，裏便塞咗啲軟、又濕濕碎嘅嘢，好似紙、羽毛、毛、布碎之類。可以坐喺度墊住，又或者跪喺佢上便，咁可以舒服啲。
褓姆車

褓姆車（英文：Nanny van）係香港最常見嘅一種交通工具，又叫學校私家小巴（SCHOOL PRIVATE LIGHT BUS），佢主要由客貨車改，通常係十二至十六座位。
響香港，有公眾人物或者藝人為咗個人私隱同埋其他需要，多數使用大型MPV做褓姆車。
褚鎮東

褚鎮東（英文：Anthony Chue），係香港音樂製作人同作曲家。